
PATVIRTINTA
Šakių rajono savivaldybės
administracijos direktoriaus
2024 m.                   d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS 
KUDIRKOS NAUMIESČIO SENIŪNIJA

2024 METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

KUDIRKOS NAUMIESČIO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KUDIRKOS NAUMIESČIO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIS (-IAI) TIKSLAS (-AI) IR UŽDAVINYS (-IAI)

Šakių rajono savivaldybės administracijos Kudirkos Naumiesčio seniūnijos iškelti tikslai:
1. Šiuolaikiškos susisiekimo sistemos plėtra;
2. Socialinių paslaugų aprėpties didinimas;
3. Darnaus išteklių naudojimo skatinimas;
4. Švietimo kokybės gerinimas;
5. Gyventojų užimtumo didinimas;
6. Efektyvaus viešojo valdymo sistemos sukūrimas.

Šakių rajono savivaldybės administracijos Kudirkos Naumiesčio seniūnijos 
strateginius tikslus įgyvendinantys uždaviniai yra:
1.1. Modernizuoti ir plėtoti savivaldybės vietinės reikšmės kelius, gatves ir kitas 
susisiekimo komunikacijas;
2.1. Finansinės pagalbos rajono gyventojams teikimas ir didinimas; 
2.2. Šakių rajono socialinio būsto fondo plėtra;
3.1. Kompleksiškai plėtoti ir puoselėti rekreacines teritorijas, želdynus bei kitas 
viešąsias erdves, pritaikant jas gyventojų bei verslo poreikiams;
4.1. Kompleksiškai modernizuoti, renovuoti švietimo įstaigų mokymo (si) ir ugdymo 
(si) aplinką ir materialinę bazę (vaikų ir jaunimo ugdymo organizavimas); 
5.1. Organizuoti užimtumo didinimo programą;
6.1. Vykdyti administracinės naštos mažinimą.

STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Kudirkos Naumiesčio seniūnija, vykdydama savo veiklą, prisideda prie Šakių rajono savivaldybės 2024–2026 metų strateginio veiklos plano šių programų įgyvendinimo:
1. Mokymosi visą gyvenimą, jaunimo ir sporto programa (01);
2. Valdymo programa (07);
3. Ūkio plėtros programa (12);
5. Socialinės ir sveikatos apsaugos programa (13).


VEIKLOS APŽVALGA PAGAL KUDIRKOS NAUMIESČIO SENIŪNIJOS METINĮ VEIKLOS PLANĄ

Seniūnijos 2024 metų veiklos planas skirtas įgyvendinti Lietuvos Respublikos vietos savivaldos įstatyme nustatytas seniūnijos ir seniūno funkcijas, atstovaujant seniūnijos bendruomenės viešiesiems poreikiams ir interesams, parengtas atsižvelgiant į rajono savivaldybės 2024 metų biudžete skirtus asignavimus. 
Įgyvendinant Kudirkos Naumiesčio seniūnijos 2024 metų veiklos plane iškeltus tikslus, vykdant savarankiškas ir valstybės deleguotas funkcijas, seniūnijoje gyventojai bus aptarnaujami laiku ir kokybiškai, jiems suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, žemės ūkio subjektams suteikiama reikalinga informacija, deklaruojama gyvenamoji vieta. Bus siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui.
Seniūnijoje, kurią sudaro Kudirkos Naumiesčio miestas ir 29 kaimai, gyvenamąją vietą deklaruoja 2174 gyventojai. Kudirkos Naumiesčio mieste veiklą vykdo Kudirkos Naumiesčio bendruomenės centras „Santaka“ ir asociacijos „Naumiestiečių sambūris“ bei „Išmanus jaunimas‘, kaimuose – Panovių bendruomenės centras ir Tarpučių, kurio statusas šiuo metu – likviduojamas. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro. Visose seniūnaitijose išrinkti seniūnaičiai.

DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	64,978

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	vnt.
	44

	6.
	Tvarkomų kapinių skaičius
	vnt.
	16

	7.
	Kapinių teritorijos plotas
	ha
	9,509

	8.
	Poilsiaviečių skaičius
	vnt.
	1

	9.
	Lankytinų vietų seniūnijoje skaičius
	vnt.
	25

	10.
	Kultūros paveldo objektų skaičius
	vnt.
	12

	11.
	Eksploatuojamų šviestuvų skaičius
	vnt.
	459

	12. 
	Parkų skaičius
	vnt.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30









PLANUOJAMI KUDIRKOS NAUMIESČIO SENIŪNIJOS 2024 METŲ VEIKLOS PLANO REZULTATAI

Įgyvendinant Kudirkos Naumiesčio seniūnijos 2024 metų veiklos planą, siekiama prisidėti prie Šakių rajono savivaldybės 2018–2024 metų strateginiame plėtros plane numatytų prioritetų įgyvendinimo: 
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Kudirkos Naumiesčio seniūnija įgyvendina:
· Šakių rajono savivaldybės 2024–2026 metų strateginio veiklos plano programos „Ūkio
plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Kudirkos Naumiesčio seniūnijoje“. Įgyvendinant šią priemonę, periodiškai bus prižiūrimi seniūnijos teritorijoje esantys vietinės reikšmės keliai ir gatvės su žvyro danga (ilgis 64,978 km): greideriuojami, atnaujinama žvyro danga, užpilamos kelio išdaužos, lyginami (skutami) kelkraščiai. Vasaros metu bus šienaujamos pakelės, žiemos metu  - valomas sniegas, miesto gatvės bei šaligatviai valomi ir barstomi smėlio – druskos mišiniu, pavasarį, dulkėtumui sumažinti, kalcio druska barstomi žvyrkeliai gyvenvietėse. 2024 m. bus pradėti asfalto dangos įrengimo darbai Vilties gatvėje Kudirkos Naumiestyje, perkamos Kranto gatvės inžinerinės paslaugos. Atliekami žvyro dangos pagerinimo darbai Miknaičių ir Rudžių kaimuose, Alyvų ir Pentos gatvėse Totorviečių kaime bei kelyje į Gustainiškių kaimą. Taip pat numatoma pagerinti žvyro dangą įvažiavimuose į daugiabučių namų kiemus Turčinų kaime (prie gyvenamųjų namų Mokyklos g. Nr. 3, 5, 7). 
· Šakių rajono savivaldybės 2024–2026 metų strateginio veiklos plano programos „Socialinės ir sveikatos apsaugos programa“ (kodas 13) 2 tikslo „Socialinių paslaugų aprėpties didinimas“ 1 uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą  Kudirkos Naumiesčio seniūnijos gyventojams (išmokos mokėjimams ir kt.)“ bei 2 uždavinio „Šakių rajono socialinio būsto fondo plėtra“ priemonę „Socialinio būsto remontas Kudirkos Naumiesčio seniūnijoje“. Įgyvendinant 1 uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Kudirkos Naumiesčio seniūnijos gyventojams (išmokos mokėjimams ir kt.)“, nustatyta tvarka bus priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Seniūnijoje dirbančios socialinio darbo organizatorės kels kvalifikaciją. Vienkartinių pašalpų skyrimu ir mokėjimu bus siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių, nukentėję nuo stichinės nelaimės (gaisro, audros, liūties ir pan.), ligos atvejais (sunkios operacijos, traumos, onkologijos ligos) ir kitais ekstremalios (socialinės) situacijos atvejais. Įgyvendinant priemonės veiklą „Įsigyti darbo priemones visuomenei naudingai veiklai atlikti“, socialines pašalpas gaunantys asmenys atliks neatlygintinus visuomenei naudingus darbus seniūnijoje, bus skiriamos lėšos darbo priemonių įsigijimui. 
Įgyvendinant 2 uždavinio „Šakių rajono socialinio būsto fondo plėtra“ priemonę „Socialinio būsto remontas Kudirkos Naumiesčio seniūnijoje“, savivaldybei nuosavybės teise priklausančiuose socialiniuose ir savivaldybės būstuose bus gerinamos gyvenimo sąlygos, pagal galimybes tvarkoma elektros instaliacija, apšildymo sistemos, vandentiekio ir nuotekų tinklai, atliekami įvairūs remonto darbai.
· Šakių rajono savivaldybės 2024–2026 metų strateginio veiklos plano programos „Ūkio 
plėtros programa“ (kodas 12) 3 tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbai Kudirkos Naumiesčio seniūnijoje“. Įgyvendinant priemonę, bus tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės iš kapinių, rūpinamasi, pagal galimybes, vandens tiekimu, avarinių ir pavojingų medžių šalinimu, atliekami kiti aplinkos priežiūros darbai. Taupant lėšas, iš nupjautų medžių ir krūmų numatoma pasigaminti malkų seniūnijos pastato patalpų šildymui (30 m3). Bus vykdomas seniūnijai priklausančių viešojo naudojimo teritorijų tvarkymas, šienaujama, grėbiami lapai, išvežamos šiukšlės. Želdinių, gėlynų plotai bus prižiūrimi ir tvarkomi pagal poreikį. Gerinama Kudirkos Naumiesčio miesto šaligatvių dangos būklė į pagalbą pasitelkiant asmenis, atliekančius visuomenei naudingą veiklą. Blogiausios būklės šaligatvius planuojama iškloti grindinio trinkelėmis. 2024 m. Kudirkos Naumiestyje numatoma pagerinti šaligatvių infrastruktūrą, rekonstruojant šaligatvį Tilto gatvės atkarpoje tarp Vytauto ir S. Nėries gatvių (126 m2), užbaigti pėsčiųjų tako įrengimą prie Kudirkos Naumiesčio Vinco Kudirkos gimnazijos: sudėti bortus, perkloti asfalto dangą aikštelėje prie stadiono ir įvažiavimo į aikštelę (apie 300 m2). Seniūnijos teritorijoje bus apšviestos Kudirkos Naumiesčio miesto ir gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų keitimas. 2024 m., taupant asignavimus, seniūnija planuoja tobulinti gatvių apšvietimą Tarpučių kaime, pakeičiant senus gatvių šviestuvus naujais LED tipo šviestuvais. Bus mokamas darbo užmokestis ir socialinio draudimo įmokos aplinkos išlaikymo darbuotojams.  
· Šakių rajono savivaldybės 2024–2026 metų strateginio veiklos plano programos „Mokymosi visą gyvenimą, jaunimo ir sporto programa“ (kodas 01) 4 tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo aplinką ir materialinę bazę (vaikų ir jaunimo ugdymo organizavimas)“ priemonę „Mokinius vežančių Kudirkos Naumiesčio seniūnijos autobusų išlaikymo programa“. Įgyvendinant šią priemonę, seniūnijos transportu iš aplinkinių kaimų į/iš Kudirkos Naumiesčio Vinco Kudirkos gimnaziją bus pavežami mokiniai. 
· Šakių rajono savivaldybės 2024–2026 metų strateginio veiklos plano programos „Socialinės ir sveikatos apsaugos programa“ (kodas 13) 5 tikslo „Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant priemonę, pagal patvirtintą rajono savivaldybės 2024 m. Užimtumo didinimo programą, planuojama įdarbinti 2 seniūnijos gyventojus, kurie atliks kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbs lėšų gyvenimui, nereikės mokėti pašalpų, jie nepraras darbo įgūdžių, dalis susiras nuolatinį darbą, kartu bus sprendžiamos socialinės ir miesto tvarkymo problemos.
· Šakių rajono savivaldybės 2024–2026 metų strateginio veiklos plano programos „Valdymo programa“ (kodas 07) 6 tikslo „Efektyvaus viešojo valdymo sistemos sukūrimas“ 1 uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Kudirkos Naumiesčio seniūnijos darbo funkcionalumą“ bei 2 uždavinio „Vykdyti administracinės naštos mažinimą“ priemones „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“ ir „Administracinės naštos mažinimo priemonės“. Seniūnijos funkcijos numatytos seniūnijos veiklos nuostatuose, patvirtintuose rajono savivaldybės administracijos direktoriaus 2022 m. gegužės 23 d. įsakymu Nr. AT-452 „Dėl Šakių rajono savivaldybės administracijos seniūnijų veiklos nuostatų patvirtinimo“. Įgyvendinant priemonę „Užtikrinti savivaldybės administracijos Kudirkos Naumiesčio seniūnijos darbo funkcionalumą“ bus siekiama didinti valdymo kokybę, kokybiškai vykdyti seniūnijos funkcijas, įgyvendinti rajono strateginio plėtros plano prioritetus. Bus siekiama tobulinti vidaus administravimą, gerinti viešųjų ir administracinių paslaugų teikimo kokybę. Pagal finansines galimybes bus skatinamas seniūnijos darbuotojų kvalifikacijos kėlimas, gerinama informacinių technologijų bazė, diegiamos įvairios programos, gerinamas elektroninių paslaugų teikimas. Numatoma suremontuoti seniūnijos administracinio pastato lietvamzdžius, pakeisti plastikiniais likusius medinius langų rėmus, pakeisti kabinetų grindų dangą, suremontuoti tualeto sienas (atsilupusias sienų plyteles pakeisti naujomis).
Mažinant administracinę naštą, bus diegiamos naujos ir tobulinamos veikiančios informacinės sistemos, seniūnijoje DVS priemonėmis išduodami leidimai, pažymos ir kiti dokumentai per trumpesnį laiką, nelaukiant, kol sueis teisės aktuose nustatytas terminas. 
Nuolat bus vykdomos gyvenamosios vietos deklaravimo funkcijos, seniūnijos gyventojams atliekami notariniai veiksmai. 
Įgyvendinant šią priemonę bus dirbama su MGVDIS (metrikacijos ir gyvenamosios vietos deklaravimo informacinė sistema), DVS programa (KONTORA), VIPIS (viešųjų pirkimų sistema), su EAIS (Elektroninio archyvo informacine sistema), PERSONALAS (personalo valdymo sistema).
Įgyvendinant šį planą bei tikslą, bus užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos ataskaitoje seniūnijos gyventojams ir administracijos direktoriui.
Seniūnijos funkcijos 2024 m.:
· neviršydama savo įgaliojimų, Seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
· dalyvauja vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja vykdant vaiko teisių apsaugą, užtikrina prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· renka ir Savivaldybės merui teikia duomenis, reikalingus savivaldybės teritorijoje gyvenančių vaikų apskaitai;
· registruoja žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikia duomenis Savivaldybės administracijos direktoriui;
· dalyvauja rengiant ir įgyvendinant kaimo plėtros programas;
· dalyvauja organizuojant ir įgyvendinant civilinę saugą;
· dalyvauja rengiant ir įgyvendinant gyventojų užimtumo programas Seniūnijos aptarnaujamoje teritorijoje;
· dalyvauja organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvauja organizuojant Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;
· dalyvauja kuriant ir įgyvendinant informacinės visuomenės plėtros programas;
· dalyvauja organizuojant gyventojų sporto ir kultūros renginius;
· dalyvauja organizuojant viešuosius darbus ir visuomenei naudingą veiklą;
· organizuoja nemokamus viešuosius darbus nustatyta tvarka pasiųstiems asmenims;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvauja vykdant socialinės paramos teikimą ir socialinių pašalpų, išmokų mokėjimą ir kontrolę;
· teisės aktų nustatyta tvarka dalyvauja įgyvendinant valstybės perduotas funkcijas žemės ūkio srityje;
· dalyvauja rengiant ir įgyvendinant vietos veiklos grupių programas ir vietos plėtros strategijas;
· tvarko priskirtus registrus ir nustatyta tvarka teikia duomenis;
tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą, išduoda seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išduoda leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
· dalyvauja organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikia pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikia šias paslaugas; 
· užtikrina tinkamą Seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizuoja Seniūnijos balanse esančio turto inventorizaciją;
· organizuoja Seniūnijos balanse esančio ilgalaikio ir trumpalaikio turto efektyvų valdymą ir naudojimą;
· dalyvauja įgyvendinant Seniūnijoje kultūrinių renginių, kuriuos rengia kultūros įstaigos, projektus;
· vykdo rajono savivaldybei nuosavybės teise priklausančių gyvenamųjų patalpų administravimą;
· vykdo kitas Lietuvos Respublikos vietos savivaldos įstatymo priskirtas ar Savivaldybės tarybos sprendimu nustatytas, funkcijas.




Seniūnas		                							Edvardas Belevičius

